
**Fenntarthatósági témahét programjai**

**Cikket írta: Boncz Dániel**

A fenntarthatósági témahét 2022. április 25-29. között zajlott iskolánkban. Sajnos számos egyéb fontos iskolai program (kompetenciamérés, végzősök zárása, ballagás) mellett, ezért iskolai szintű rendezvény és programsorozat nem valósulhatott meg, de a biológia órák keretében előkerült a fenntarthatóság témája. Az idei évben kiemelt témák voltak a kiemelt témái ***a* víz, az egészségvédelem és a felelős fogyasztás**. Ezek mellett **a hulladék**, mint állandó téma is megjelent. A Fenntarthatósági témahét kibővítéseként **Boncz Dániel** tanár úr előadást tarott az **Energiatakarossági Napon** a Zalaegerszegi Öveges József Általános Iskolában május 19-én, illetve **Ökológia Napot** tartottunk a biológia fakultációsoknak június 10-én, szint Boncz tanár úr szervezésében.

A diákok két paravánra kihelyezett információs táblán tájékozódhattak a témával kapcsolatban, illetve a 12. B osztály részt vett online bekapcsolódási formában Áder János országos szintű tanórájába, mely a víz értékéről szólt. A tartalmas tanóra visszanézhető a fenntarthatósági témahét honlapján.

<https://www.fenntarthatosagi.temahet.hu/>





**Energiatakarékossági Nap**

Május 19-én a Zalaegerszegi Öveges József Általános Iskolában Boncz Dániel tanár úr előadást tartott az Energiatakarékossági Nap alkalmából. Az előadás címe **Energiatakarékos otthon és a megújuló energiaforrások**. Az előadás során bemutatásra kerültek a főbb megújuló energiaforrások (szélenergia, napenergia, ízenergia, geotermikus energia, biomassza) és különböző szempontok figyelembevételével elhangzott, hogy mitől lehetne energiatakarékos egy otthon. A napelemek és napkollektorok révén a megújuló energiaforrások alkalmazása már egyre gyakoribbá vált a magyar otthonokban is, különösen az állami támogatásoknak köszönhetően. Az előadáson elhangzott ezen energiaforrások alkalmazása csak jó minőségű nyílászárók é megfelelő hőszigetelés esetén válnak igen csak praktikussá egy otthon áramszolgáltatásának ellátásban , illetve fűtésében. Az előadás végén egy LEGO szélerőmű bemutató következett az általános iskolás diákok örömébe, ahol egy VESTAS szélturbina kicsinyített mását nézhették meg működés közben.

**Ökológia Nap**

Az öklológiai ismeretek bővítését és biológia emeltszintű érettségi felkészítést célozta meg a június 10-én megrendezésre kerülő Ökológia Nap, melyet Boncz Dániel tanár úr szervezett és bonyolított le. A program a Fenntarthatósági témahét kibővítésének és „pótlásának” is tekinthető, melyen a 11. évfolyam biológia fakultációsai vettek részt. A résztvevő diákok ökológiához kapcsolódó témákat dolgoztak fel előzetesen egyenként kiadott témák szerint, melyből 10-15 perces power point prezentációkat készítettek és ezeket adták elő társaiknak. Az előadások során érdemes volt figyelni, mert az elhangzott információk alapján számos feladatot (szövegkiegészítés, ábraelemzés, táblázatkészítés, grafikon ábrázolás) kellett megoldani a fakultációsoknak. Az Ökológia Naphoz kötődően kiemelten erre a célra szerkesztett munkafüzetben találhatták meg a diákok a tudásuk ellenőrzésére szolgáló komplex feladatokat, melyek megoldásai ellenőrzésre is kerültek. Az előadások reggel 8 órától 14:30-ig kerültek bemutatásra.



Az alábbi táblázat tartalmazza a résztvevő diákokat és az általuk előadott ökológiai témákat.

|  |  |
| --- | --- |
| **NÉV** | **ÖKOLÓGIAI TÉMA CÍME** |
| 1. Balaskó Barnabás | **POPULÁCIÓK JELLEMZÉSE** |
| 1. Balatoni Bori | **TŰRŐKÉPESSÉG ÉS NICHE** |
| 1. Krompaszky Lilla   Horváth Alíz | **POPULÁCIÓK KÖLCSÖNHATÁSAI**  **(ÖKOLÓGIA KÖLCSÖNHATÁSOK)** |
| 1. Major Barnabás | **TÁRSULÁSOK TULAJDONSGAI ÉS VÁLTOZÁSAI** |
| 1. Ruzsics Kitti Nikol | **ÖKOLÓGIAI RENDSZEREK ANYAGFORGALMA** |
| 1. Bali Dávid Ruben | **ÖKOLÓGIAI RENDSZEREK ENERGIAFORGALMA** |
| 1. Marton Barbara   Cselesznik Dóra | **DOMB ÉS HEGYVIDÉKEK TÁRSULÁSAI** |
| 1. Hervai Benita Franciska | **ALFÖLDI TÁRSULÁSOK** |
| 1. József Áron | **VÍZI ÉS VÍZPARTI TÁRSULÁSOK** |
| 1. Horváth Flóra | **GYOMTÁRSULÁSOK** |
| 1. Kámán Fanni   Kovács Levente | **TERMÉSZETVÉDELEM** |
| 1. Kovács Antónia   Laska Zsófia | **A BIOSZFÉRA VÉDELME** |
| 1. Nyakas Fanni | **TALAJ KÁROSODÁSA ÉS VÉDELME** |
| 1. Simon Viola Zita   Szabó Edina  Beke Veronika | **VIZEK KÁROSODÁSA ÉS VÉDELEME** |
| 1. Orbán Lilla | **LÉGSZENNYEZÉS ÉS A SAVAS ESŐK** |
| 16. Varga Olívia | **ÓZONRÉTEG KÁROSODÁSA ÉS A GLOBÁLIS FELMELEGEDÉS** |
| 17. Varga Vivien | **NÉPESSÉGROBBANÁS, ENERGIAVÁLSÁG** |
| 18. Ágoston Zsombor | **HULLADÉKVÁLSÁG, ÖKOLÓGIAI LÁBNYOM, FENNTARTHATÓ FEJLŐDÉS** |
| 19. Csalló Dorina  Molnár Jácinta | **MAGYARORSZÁG NEMZETI PARKJAI** |